open-index/open-wikipedia-markdown huggingface dataset:
Διάσκεψη του Καΐρου

thumb|right|260px|Από αριστερά: Τσανγκ Κάι Σεκ, Φ. Ρούζβελτ, και Ο. Τσώρτσιλ στη Διάσκεψη του Καΐρου, 25-11-1943.
Κατά τη διάρκεια του Β΄ Παγκοσμίου Πολέμου πραγματοποιήθηκε στο Κάιρο, η λεγόμενη **Διάσκεψη του Καΐρου**, στην οποία συναντήθηκαν ο τότε Πρόεδρος των ΗΠΑ Φραγκλίνος Ρούσβελτ, ο Πρωθυπουργός της ήδη εμπόλεμης Αγγλίας Ουίνστον Τσώρτσιλ και ο τότε αρχηγός της Κίνας στρατάρχης Τσανγκ Κάι Σεκ οι οποίοι και πήραν διάφορες αποφάσεις περί των μέτρων που θα ελάμβαναν για τον νικηφόρο κατά της Ιαπωνίας πόλεμο.

Η Διάσκεψη του Καΐρου που έφερε την κωδική ονομασία "Εξάντας", διήρκεσε από τις 22 μέχρι 26 Νοεμβρίου του 1943, όπου συνομολογήθηκε και υπεγράφη  στις 27 Νοεμβρίου σχετική συμφωνία  το περιεχόμενο της οποίας δημοσιοποιήθηκε τέσσερις ημέρες μετά, στις 1 Δεκεμβρίου στην οποία μεταξύ άλλων αναφέρονταν τρεις ουσιώδεις όροι.:
# ότι θα συνεχιστεί ο πόλεμος με την Ιαπωνία μέχρι την άνευ όρων παράδοσή της. 
# ότι όσες νήσους και εδάφη έχει καταλάβει η Ιαπωνία από τη Κίνα από το 1914 θα πρέπει να παραιτηθεί από κάθε αξίωση όπως τη Φορμόζα, Μαντζουρία κ.ά., και να επιστραφούν στη Κίνα και 
# ότι  το έδαφος της Κορέας θα αποτελούσε «εν καιρώ» ανεξάρτητο και κυρίαρχο κράτος.

Σημειώνεται ότι στη διάσκεψη αυτή είχε προσκληθεί και ο πρόεδρος της Σοβιετικής Ένωσης Στάλιν ο οποίος όμως αρνήθηκε να παραστεί με τη δικαιολογία ότι η παρουσία σ΄ αυτή του Τσαγκ Κάι Σεκ θα αποτελούσε πρόκληση μεταξύ Ρωσίας και Ιαπωνίας. Βέβαια λίγο αργότερα στη Διάσκεψη της Τεχεράνης που ακολούθησε,  ο Στάλιν συμμετείχε.

## Πηγές
* «Νεώτερον Εγκυκλοπαιδικόν Λεξικόν Ηλίου τομ. 10ος, δελ.52.

Κατηγορία:Διασκέψεις του Β΄ Παγκοσμίου Πολέμου
Κατηγορία:Διεθνείς συνθήκες
Κατηγορία:Κάιρο
Κατηγορία:Μαντζουρία
Κατηγορία:Ιστορία της Ιαπωνίας
Κατηγορία:Σύνοδοι κορυφής
Κατηγορία:Επακόλουθα του Β΄ Παγκοσμίου Πολέμου
Μητροπολίτης Καστορίας Σεραφείμ

Ο **Μητροπολίτης Σεραφείμ** (κατά κόσμον *Ιωάννης Παπακώστας*, Αγναντερό Καρδίτσας, 21 Ιανουαρίου 1959 - Θεσσαλονίκη, 29 Δεκεμβρίου 2020) ήταν Έλληνας θεολόγος και ιεράρχης της Εκκλησίας της Ελλάδος, ο οποίος διετέλεσε Μητροπολίτης Καστορίας από το 1996 ως το 2020.

## Βιογραφία
Ο κατά κόσμον Ιωάννης Παπακώστας γεννήθηκε το 1959 στο Αγναντερό Καρδίτσας. Φοίτησε στην Ριζάρειο Εκκλησιαστική Σχολή Αθηνών, από την οποία αποφοίτησε το 1983. Στη συνέχεια φοίτησε στη Θεολογική Σχολή του Πανεπιστημίου Αθηνών και έλαβε το πτυχίο του το 1987.

Υπήρξε πνευματικό τέκνο του Μητροπολίτου Κίτρους, Κατερίνης και Πλαταμώνος Αγαθονίκου. Χειροτονήθηκε διάκονος το 1983 και πρεσβύτερος το 1987. Υπηρέτησε ως διάκονος, εφημέριος- ιεροκήρυκας και ιερατικός προϊστάμενος στον Ιερό Ναό Αγίου Νικολάου Κάτω Πατησίων. Υπηρέτησε παράλληλα ως διευθυντής νεότητας της Ιεράς Αρχιεπισκοπής Αθηνών και υπεύθυνος πρωτοκόλλου στην Ιερά Σύνοδο και το 1990 ως γραμματέας στην Ιερά Σύνοδο.

Τον Οκτώβριο του 1996 εξελέγη Μητροπολίτης Καστοριάς και χειροτονήθηκε στον επισκοπικό βαθμό στις 5 Οκτωβρίου.

Η Μητρόπολη Καστοριάς επί αρχιερατείας του οργανώθηκε και ανέπτυξε φιλανθρωπική και πνευματική δράση με πολλές πτυχές όπως λειτουργία Γηροκομείου «Λαζάρου και Αθηνάς Λ. Ρίζου» Τράπεζα Αίματος, Τράπεζα Αγάπης (τροφίμων), Ταμείο Υποτροφιών, Υπηρεσία Συμπαράστασης Ανέργων, Α.Μ.Ε.Α., Οικογένειας, Ασθενών, Σύνδεσμος Αγάπης Κυριών, συντονιστικό όργανο της φιλανθρωπικής κίνησης των ενοριών της Ιεράς Μητροπόλεως. Με μέριμνά του αναδείχθηκαν και αγιοκατατάχθηκαν πολλοί τοπικοί άγιοι της Μητροπόλεως Καστοριάς.

Το 2016 ήταν μέλος της αντιπροσωπείας της Εκκλησίας της Ελλάδος στην Πανορθόδοξη Σύνοδο της Κρήτης.

Στις αρχές Δεκεμβρίου του 2020 προσβλήθηκε από COVID-19 κατά την εκτέλεση των ποιμαντικών του καθηκόντων και στις 8 του ίδιου μήνα μεταφέρθηκε για προληπτικούς λόγους στο 424 Γενικό Στρατιωτικό Νοσοκομείο Θεσσαλονίκης.. Εκεί παρουσίασε επιδείνωση η υγεία του, με αποτέλεσμα να χρειαστεί η διασωλήνωσή του στις 20 Δεκεμβρίου και να καταλήξει τελικά στις 29 Δεκεμβρίου 2020, σε ηλικία 61 ετών.

## Παραπομπές


Κατηγορία:Μητροπολίτες Καστορίας
Μητροπολίτης Μυτιλήνης, Ερεσσού και Πλωμαρίου Ιάκωβος Γ΄

Ο **Μητροπολίτης Ιάκωβος** (κατά κόσμον *Κωνσταντίνος Φραντζής*, Αγιάσος Λέσβου, 21 Μαΐου 1942) είναι Έλληνας θεολόγος και ιεράρχης της Εκκλησίας της Ελλάδας, ο οποίος διατελεί Μητροπολίτης Μυτιλήνης, Ερεσσού και Πλωμαρίου από το 1988.

## Βιογραφία
Γεννήθηκε το 1942 στην Αγιάσο της Λέσβου, όπου και μεγάλωσε. Μετά τις εγκύκλιες σπουδές του φοίτησε στο Ανώτερο Εκκλησιαστικό Φροντιστήριο Καλαμάτας. Το 1962 εισήχθη στην Ιερά Θεολογική Σχολή της Χάλκης, απ' όπου αποφοίτησε το 1966.  

Τον Ιούνιο του 1965 χειροτονήθηκε διάκονος και το Σεπτέμβριο του ιδίου έτους πρεσβύτερος. Χρημάτισε ιεροκήρυκας του Ιερού Προσκυνηματικού Ναού Παναγίας Αγιάσου και εν συνεχεία διορίσθηκε τακτικός ιεροκήρυκας της Ιεράς Μητροπόλεως Μυτιλήνης, Ερεσσού και Πλωμαρίου. Κατά το διάστημα 1968-1970 διετέλεσε καθηγούμενος της Ιεράς Μονής Υψηλού και μερίμνησε για την αποκατάσταση των καταστροφικών ζημιών του Καθολικού οι οποίες είχαν προκληθεί από την πυρκαγιά του 1967.  

Έκτοτε προσέφερε τις υπηρεσίες του στην Ιερά Μητρόπολη Μυτιλήνης ως Γενικός Αρχιερατικός Επίτροπος, ως αρχιερατικός επίτροπος Μυτιλήνης και Αγιάσου, ως πρόεδρος του Δ.Σ. Προσκυνήματος Αγιάσου (1971-1976), ως Πρωτοσύγκελλος της Ιεράς Μητροπόλεως Μυτιλήνης, ως καθηγητής του Επιμορφωτικού Φροντιστηρίου της Ιεράς Μονής Υψηλού, ως μέλος του επισκοπικού δικαστηρίου, ως αντιπρόεδρος του εκκλησιαστικού βυζαντινού μουσείου, ως διευθυντής του Οικοτροφείου Αριστούχων Γυμνασιοπαίδων και των κατασκηνώσεων της Ιεράς Μητροπόλεως Μυτιλήνης. 

Είναι ιδρυτικό μέλος της Χριστιανικής Πνευματικής Κίνησης Μυτιλήνης, της οποίας χρημάτισε αντιπρόεδρος. 

Η Ιερά Σύνοδος της Εκκλησίας της Ελλάδος τον εξέλεξε Μητροπολίτη Μυτιλήνης, Ερεσσού και Πλωμαρίου στις 15 Νοεμβρίου 1988. Χειροτονήθηκε στον βαθμό του επισκόπου πέντε ημέρες αργότερα. Έκτοτε έχει αναπτύξει πλούσιο κοινωνικό, πνευματικό και φιλανθρωπικό έργο.

## Παραπομπές


## Πηγές
*Ιστοσελίδα Ιεράς Μητροπόλεως Μυτιλήνης 

Ιακωβος
Κατηγορία:Απόφοιτοι της Ιεράς Θεολογικής Σχολής της Χάλκης
Μητροπολίτης Γλυφάδας Παύλος

Ο **Μητροπολίτης Γλυφάδας, Ελληνικού, Βούλας, Βουλιαγμένης και Βάρης Παύλος Τσαούσογλου** (Ερμούπολη, 13 Φεβρουαρίου 1943 – Γλυφάδα, 19 Φεβρουαρίου 2019) ήταν Έλληνας θεολόγος και επίσκοπος της Εκκλησίας της Ελλάδος.

## Βιογραφικά στοιχεία
Ο κατά κόσμον Ευστράτιος Σπ. Τσαούσογλου γεννήθηκε το 1943 στην Ερμούπολη της Σύρου, καταγόμενος από πατρός εκ Σμύρνης.

Ο Μητροπολίτης ήταν πτυχιούχος της Θεολογικής Σχολής του Πανεπιστημίου Αθηνών, τελειόφοιτος της Νομικής Σχολής του Αριστοτελείου Πανεπιστημίου Θεσσαλονίκης. Έκανε μεταπτυχιακές σπουδές στις Ηνωμένες Πολιτείες του Παγκόσμιου Συμβουλίου Εκκλησιών (εισήγηση της Ιεράς Συνόδου της Εκκλησίας της Ελλάδος) στην Ποιμαντική- Κοινωνιολογία και Ψυχολογία για νέους. Ήταν γνώστης της αγγλικής γλώσσας. Υπήρξε υπότροφος του Ελληνικού Κράτους στη Θεολογική Σχολή του Πανεπιστημίου Αθηνών και της Βιομηχανίας "Γιώτης".

Χειροτονήθηκε διάκονος το 1966 και πρεσβύτερος το 1969. Διετέλεσε καθηγούμενος Ιεράς Μονής Ασωμάτων Πετράκη από το 1999. Μετέβη για ιεραποστολή στην Αφρική για 48 φορές, στη Ζιμπάμπουε, στη Μοζαμβίκη, στο Μπουρούντι και στη Νότια Αφρική, καθώς και στις ελληνικές κοινότητες οι οποίες υστερούσαν σε εφημέριους (1988-1999).

Στις 11 Οκτωβρίου 2002, εξελέγη από την Ιεραρχία της Ιεράς Συνόδου της Εκκλησίας της Ελλάδος μητροπολίτης Γλυφάδας, χειροτονήθηκε στις 14 του ίδιου μηνός και ενθρονίσθηκε την 1η Δεκεμβρίου 2002. 
Δημιούργησε το Κειμηλιαρχείο της Ι.Μ. Γλυφάδας για τη φύλαξη και ανάδειξη κειμηλίων και εκκλησιαστικών αντικειμένων του Μητροπολίτου Παύλου, των Ιερών Ναών της Ιεράς Μητροπόλεως καθώς και πιστών. Μεταξύ αυτών και ένα ευαγγέλιο, ένας σταυρός ευλογίας και ένας αρχιερατικός σάκκος του Αγίου Χρυσοστόμου Σμύρνης.

Επίσης ανέδειξε τη μνήμη του Αγίου Χρυσοστόμου Σμύρνης στη Μητρόπολη, με καθιέρωση Παρεκκλησίου στον Ιερό Ναό Αγίου Νικολάου Γλυφάδας, την ιστόριση εικόνων και τοιχογραφιών σε πολλούς ναούς, τις διάφορες επετειακές τιμητικές εκδηλώσεις καθώς και την ανέγερση ανδριάντα του αγίου στο προαύλιο του Ι.Ν. Αγίας Τριάδος Γλυφάδας.

Υπηρέτησε ως μητροπολίτης Γλυφάδας μέχρι τον θάνατό του στις 19 Φεβρουαρίου 2019 και ετάφη στον αύλειο χώρο της Ιεράς Μονής Αγίου Νεκταρίου Τερψιθέας Γλυφάδας.

## Εξωτερικοί σύνδεσμοι
Επίσημη Ιστοσελίδα Ιεράς Μητροπόλεως Γλυφάδας, Ελληνικού, Βούλας, Βουλιαγμένης και Βάρης

## Παραπομπές


Κατηγορία:Μητροπολίτες Γλυφάδας, Ελληνικού, Βούλας, Βουλιαγμένης και Βάρης
Πρωθυπουργός του Βανουάτου

Ο **Πρωθυπουργός του Βανουάτου** είναι ο αρχηγός της κυβέρνησης της Δημοκρατίας του Βανουάτου.
Το αξίωμα θεσπίστηκε με το σύνταγμα του Βανουάτου έπειτα από την ανεξαρτησία της χώρας, το 1980. Πρώτος πρωθυπουργός διετέλεσε ο "πατέρας" της ανεξαρτησίας, Ουόλτερ Λίνι. Μερικές φορές η θέση θεωρείται ως συνέχεια του αξιώματος του Επικεφαλής υπουργού, που υπήρχε κατά την περίοδο πριν την ανεξαρτησία. Με βάση το σύνταγμα, ο Πρωθυπουργός πρέπει να είναι εκλεγμένο μέλος του Κοινοβουλίου, το οποίο επίσης εκλέγει τον πρωθυπουργό στο αξίωμά του.

Ο πρωθυπουργός διορίζει ή παύει άμεσα τα μέλη του υπουργικού συμβουλίου.

## Κατάλογος πρωθυπουργών

## Παραπομπές
Γεράσιμος Ζωχιός

Ο πλοίαρχος **Γεράσιμος Ζωχιός** (1811-1881) ήταν Έλληνας πολιτικός του 19ου αιώνα.
## Βιογραφία
Γεννήθηκε στους Αγίους Δέκα (Μεσοχωρήτες) Κέρκυρας το 1811. Σπούδασε στην Ιόνιο Ακαδημία. Το 1828, ο Κυβερνήτης Ιωάννης Καποδίστριας τον διώρισε καθηγητή των μαθηματικών στο Κεντρικόν Σχολείον στην Αίγινα. Εν συνεχεία εγκαταστάθηκε στη Σμύρνη, όπου έγινε γυμνασιάρχης της Ευαγγελική Σχολή. 

Εξελέγη πρώτη φορά βουλευτής Μέσης στις εκλογές του 1873 και επανεξελέγη σε αυτές του 1874 και του 1875. Ως βουλευτής υπήρξε ιδιαίτερα γνωστός για την καυστικότητα των τοποθετήσεών του. Διετέλεσε δύο φορές υπουργός Ναυτικών (Κυβέρνηση Επαμεινώνδα Δεληγιώργη 1876 και Κυβέρνηση Επαμεινώνδα Δεληγιώργη 1877). Υπήρξε ιδρυτής και πρώτος πρόεδρος του Ναυτικού Απομαχικού Ταμείου. 

Προς τιμή του στήθηκε προτομή στην πλατεία της ιδιαίτερης πατρίδας του και στο Γαλαξίδι. 

Απεβίωσε το 1881, στήν Αθήνα.

## Συγγράμματα
* 
* 
* 1842 Πολικός Αστήρ, Ναυτικόν περιοδικόν σύγγραμμα   
* 1855 Λόγος περί Χρόνου, Τύποις Χ. Νικολαΐδου Φιλαδελφέως  
* 1857 Οι βιβλίου και νου δεόμενοι Καθηγηταί, Τύποις Χ. Νικολαΐδου Φιλαδελφέως 
* 1872 Λόγος-Μνήμη Γεωργίου Τισαμενού, Εκ τού Τυπογραφείου Σ. Κ. Βλαστού  
* 1873 Λόγος-Μνήμη Κωνσταντίνου Ασωπίου, υπό τού μαθητού αυτού,  Εκ τού Τυπογραφείου Σ. Κ. Βλαστού
* 1880 Λόγος-Μνήμη Φιλίππου Ιωάννου, Εκ τού Τυπογραφείου Σ. Κ. Βλαστού

## Παραπομπές


## Πηγές
* Ο Γεράσιμος Ζωχιός από το Ινστιτούτο Νεοελληνικών Ερευνών
* http://www.corfuhistory.eu/?p=1486

Κατηγορία:Έλληνες αξιωματικοί του Πολεμικού Ναυτικού
Ζωχ
Ταυτότητα (μαθηματικά)

Για σύνολα η αρχή της **ταυτότητας** διατυπώνεται ως εξής:

:\ Y = X  αν και μόνο αν \ Y  και \ X  αποτελούνται από ακριβώς τα ίδια στοιχεία.

Η πάνω αρχή είναι γνωστή και ως *αξίωμα έκτασης* (axiom of extensionality) και είναι το πρώτο από τα αξιώματα Ζερμέλο-Φρένκελ (Zermelo–Fraenkel).

Για διατεταγμένα ζεύγη η αρχή της ταυτότητας διατυπώνεται ως εξής:

:\ \langle w, x \rangle = \langle y, z \rangle  αν και μόνο αν \ w=y  και \ x=z .

Δηλαδή για διατεταγμένα ζεύγη η ταυτότητα καθορίζεται από (i) την ταυτότητα των στοιχείων και (ii) τη διάταξη των στοιχείων. 

Κατηγορία:Μαθηματική λογική
Κατηγορία:Θεωρία συνόλων
Κατηγορία:Ταυτότητα
Αλέξανδρος Κ. Μουρούζης

thumb|right|250px|Ταφικό μνημείο του Αλέξανδρου Μουρούζη στη Ρουμανία
Ο **Αλέξανδρος Μουρούζης** (ρουμανικά: *Alexandru Constantin Moruzi*, 1805-1873), τού οποίου η καταγωγή ήταν από την επιφανή Ποντιακή οικογένεια Μουρούζη, τού Φαναρίου, υπήρξε πολιτικός καί μέλος τής ελληνικής παροικίας τής Ρουμανίας. 

## Βιογραφία
Γεννήθηκε στις 29 Ιουλίου/Αυγούστου 1805 στο Φανάρι. Πατέρας του ήταν ο Κωνσταντίνος Αλεξάνδρου Μουρούζης (1786-1821) και μητέρα του η Ραλλού Αλεξάνδρου Μαυροκορδάτου. 

Ο Αλέξανδρος διετέλεσε Πρωθυπουργός της Μολδαβίας από τις 23 Δεκεμβρίου 1861 έως τις 15 Φεβρουαρίου 1862. Απεβίωσε στη Φότζια της Ιταλίας στις 25 Απριλίου 1873 και ο τάφος του βρίσκεται στη Ρουμανία.

## Οικογένεια
Νυμφεύτηκε πρώτα το 1835 την Πουλχερία Ροζέττι/Ρωσέτη (απεβ. Ιανουάριος 1842) και είχε τέκνα:
* Ελίζα (2 Φεβρουαρίου 1835 - Πάτρα, 16 Μαΐου 1923), παντρεύτηκε το 1852 στην Αθήνα τον Θρασύβουλο Ζαΐμη πρωθυπουργό της Ελλάδας. 
** Αλέξανδρος Ζαΐμης (1855-1936).
** Ανδρέας Ζαΐμης (1858-1876).
** Παναγιώτης Ζαΐμης (1863-1937).
** Ελένη Ζαΐμη.
** Ασημάκης Ζαΐμης (1868-1951).
* Ασπασία Ζαΐμη (20 Μαρτίου 1838 - 1905), παντρεύτηκε τον κόμη Σπυρίδωνα Γεωργίου Ρώμα
** Αλέξανδρος (1863-1914).
** Γεώργιος.
** Όρσολα (απεβ. 1940).
** Σοφία (1866-1962).
** Ελένη (απεβ. 1883).
* Ζηναΐς (16 Ιουλίου 1840 - Ρουμανία, 23 Ιανουαρίου 1909), παντρεύτηκε τον Θεόδωρο Καλλιμάχη (16 Ιουλίου 1840 - Ρουμανία, 23 Ιανουαρίου 1909). 

Ο Αλέξανδρος το 1846 έκανε δεύτερο γάμο, με τη Σμαράγδα Στούρτζα (απεβ. 1884), χήρα Γεωργάκη Μπαλς/Μπάλτσα.

## Παραπομπές


Κατηγορία:Ρουμάνοι πολιτικοί
Κατηγορία:Μολδαβοί πολιτικοί
Κατηγορία:Οικογένεια Μουρούζη
Κατηγορία:Έλληνες της Μολδαβίας
Κατηγορία:Ρουμάνοι ελληνικής καταγωγής
Διατεταγμένο ζεύγος

Ένα **διατεταγμένο ζεύγος** μπορεί να οριστεί ως μία συλλογή από δύο αντικείμενα στην οποία καθορίζεται η διάταξη των αντικειμένων, έτσι ώστε το ένα αντικείμενο να είναι το πρώτο και το άλλο το δεύτερο στοιχείο του διατεταγμένου ζεύγους. Συνήθως συμβολίζεται με δύο γωνιακές παρενθέσεις ή με δύο απλές παρενθέσεις, για παράδειγμα το διατεταγμένο ζεύγος με πρώτο στοιχείο το a \, και δεύτερο το b \, σημειώνεται   \langle a, b \rangle  ή  (a, b) \, .

Ενώ για τα σύνολα η αρχή της ταυτότητας δεν περιλαμβάνει διάταξη, έτσι ώστε ισχύει για παράδειγμα ότι  \left\{1, 2\right\}=\left\{2,1\right\}, αντίθετα για τα διατεταγμένα ζεύγη η αρχή της ταυτότητας περιλαμβάνει τη διάταξη, έτσι ώστε ισχύει για παράδειγμα ότι \ \langle 1, 2 \rangle \ne \langle 2, 1 \rangle  .

Έχουν προταθεί αρκετοί διαφορετικοί τυπικοί ή αυστηροί ορισμοί για την έννοια του διατεταγμένου ζεύγους, η οποία άλλοτε ορίζεται ως πρωταρχική έννοια και άλλες φορές ορίζεται με βάση τα σύνολα. Ένας τυπικός ορισμός του διατεταγμένου ζεύγους είναι αυτός του Kuratowski:

: \langle a, b \rangle := \left\{\left\{a \right\}, \left\{a, b\right\} \right\}  .

Με βάση αυτόν τον ορισμό η ιδιότητα ότι το στοιχείο x \, είναι το πρώτο στοιχείο του διατεταγμένου ζεύγους p \, μπορεί να λάβει τη μορφή
:\forall{Y}{\in}{p}:{x}{\in}{Y} ,
και η ιδιότητα ότι το στοιχείο x \, είναι το δεύτερο στοιχείο του διατεταγμένου ζεύγους p \, μπορεί να λάβει τη μορφή
:(\exist{Y}{\in}{p}:{x}{\in}{Y})\land(\forall{Y_{1},Y_{2}}{\in}{p}:Y_{1}\ne Y_{2}\rarr ({x}{\notin}{Y_{1}}\lor{x}{\notin}{Y_{2}})) .

Κατηγορία:Θεμελιώδεις έννοιες θεωρίας συνόλων
Ευθύμιος Γ΄ Αντιοχείας

Ο **Ευθύμιος** ήταν Έλληνας λόγιος του 17ου αιώνα και Πατριάρχης Αντιοχείας.
## Βιογραφικά στοιχεία
Γεννήθηκε στην Επιφανεία (Βέροια Συρίας) γύρω στο 1580. Σε νεαρή ηλικία έχασε τον πατέρα του, και επειδή είχε μεγάλη κλίση στα γράμματα και τον μοναστικό βίο, μόλις έγινε έφηβος επισκέφτηκε την Παλαιστίνη και προσκύνησε τους Αγίους Τόπους. Έγινε μοναχός στο μοναστήρι του Αγίου Σάββα. Αργότερα δέχτηκε την πρόσκληση των συμπατριωτών του και επέστρεψε στην Επιφάνεια. Κήρυξε τον λόγο του θεού και λόγω της ευγλωττίας και της διαγωγής και της αγάπης που έτρεφε για όλους χειροτονήθηκε ιερέας από τον αρχιεπίσκοπο Συμεών. Οι συμπολίτες του τον έστειλαν στον Οθωμανό διοικητή στο Χαλέπι για να ζητήσει ανακούφιση από τα καταπιεστικά φορολογικά μέτρα. Αφού εκπλήρωσε την αποστολή του με επιτυχία παρέμεινε εκεί και δίδασκε στην εκκλησία τον λόγο του θεού, προτρέποντας όλους να κάνουν καλές πράξεις. Όταν χήρεψε η μητρόπολη της Βερροίας οι κάτοικοι του ανέθεσαν αυτό το αξίωμα και έστειλαν αποστολή στη Δαμασκό ζητώντας από τον πατριάρχη Αντιοχείας να επικυρώσει την εκλογή. Ο Πατριάρχης δέχτηκε την πρόταση και χειροτόνησε τον Ευθύμιο Μητροπολίτη της Βέρροιας, μετονομάζοντάς τον Μελέτιο. Μετά τον θάνατο του Πατριάρχη Ιγνάτιου Γ', το 1629 ο Ευθύμιος προβιβάστηκε παμψηφεί στον θρόνο του Πατριαρχείου Αντιοχείας.

Κατά τη διάρκεια της Πατριαρχίας του αναφέρεται ότι είχε φιλικότατες σχέσεις με Ρωμαιοκαθολικούς ιεραποστόλους. Παρέμεινε στο θρόνο δύο χρόνια, ως το θάνατό του το 1631.

## Παραπομπές

## Πηγές
* 

Κατηγορία:Πατριάρχες Αντιοχείας
Μακάριος Γ΄ Αντιοχείας

Ο **Μακάριος** ήταν Έλληνας λόγιος του 17ου αιώνα και Πατριάρχης Αντιοχείας.

## Βιογραφικά στοιχεία
Γεννήθηκε στο Χαλέπι (κατά την ελληνιστική εποχή Βέροια Συρίας) και το όνομά του εν κόσμο ήταν Μελέτιος. Παντρεύτηκε και απόκτησε παιδιά. Μετά τον θάνατο της συζύγου του χειροτονήθηκε ιερέας και κατόπιν προχειροτονίστηκε Μητροπολίτης Βεροίας (Συρίας). Το 1641, όταν απεβίωσε ο Ευθύμιος Δ' προβιβάστηκε στον πατριαρχικό θρόνο Αντιοχείας ο Μελέτιος και μετονομάστηκε Μακάριος Γ'.

Βρήκε τον θρόνο βεβαρυμένο με υπέρογκο χρέος, και αποφάσισε να περιοδεύσει ζητώντας οικονομική βοήθεια. Πέρασε από την Κωνσταντινούπολη και από εκεί στη Μολδοβλαχία, Πολωνία και Μικρή Ρωσία. Στη Μόσχα έφτασε το 1652 και δεξιώθηκε από τον ηγεμόνα Αλέξιο Μιχαήλοβιτς. Λαμβάνοντας σημαντική οικονομική βοήθεια επέστρεψε στη Δαμασκό και ξανά προσκλήθηκε στη Μόσχα από τον ηγεμόνα το έτος 1666 μαζί με άλλους πατριάρχες για να κρίνουν τον πατριάρχη Ρωσίας Νίκωνα. Ο Μακάριος πήγε στη Μόσχα μαζί με τον Αλεξανδρείας Παΐσιο, έκριναν τον Νίκωνα και τον κήρυξαν έκπτωτο της πατριαρχίας.

Αναφέρεται ότι το 1662 δήλωσε, σε κλίμα μυστικότητας, υποταγή στη Ρώμη και μάλιστα σε επίσημο δείπνο στη Δαμασκό αποκάλεσε δημοσίως τον Πάπα Άγιο Πατέρα του. Ο Μακάριος πατριάρχεψε συνολικά ως τις 12 Ιουνίου 1672, οπότε απεβίωσε από δηλητηριασμό.

## Παραπομπές


## Πηγές
* 

Κατηγορία:Πατριάρχες Αντιοχείας
Μητροπολίτης Παροναξίας Καλλίνικος

Ο **Μητροπολίτης Παροναξίας Καλλίνικος** (κατά κόσμον Νικόλαος Δεμενόπουλος) είναι Έλληνας θεολόγος, επίσκοπος της Εκκλησίας της Ελλάδος.

## Βιογραφία
Γεννήθηκε το 1959 στην Αθήνα, με γονείς από τη Νάξο. 

Αποφοίτησε από τη Βαρβάκειο Σχολή Αθηνών. Σπούδασε Θεολογία στη Θεολογική Σχολή του Εθνικού και Καποδιστριακού Πανεπιστημίου Αθηνών, όπου και συνέχισε πραγματοποιώντας και Μεταπτυχιακές Σπουδές στον τομέα του Κανονικού Δικαίου.

Μετά την εκπλήρωση των στρατιωτικών του υποχρεώσεων υπηρέτησε ως εκπαιδευτικός θεολόγος στο Αρσάκειο Σχολείο Ψυχικού. 

Στις 25 Οκτωβρίου 1986 χειροτονήθηκε Διάκονος και στις 29 Οκτωβρίου 1989 Πρεσβύτερος και χειροθετείται απευθείας και Αρχιμανδρίτης από τον τότε Μητροπολίτη Ύδρας Ιερόθεο.

Υπηρέτησε ως Ιεροκήρυκας στις Μητροπόλεις Νέας Σμύρνης, Ύδρας, Σπετσών και Αιγίνης και Παροναξίας. Για δέκα έτη υπηρέτησε ως Γραμματέας της Ιεράς Συνόδου της Εκκλησίας της Ελλάδος. 

Στις 24 Ιουνίου 2008 εξελέγη από την Ιερά Σύνοδο της Ιεραρχίας της Εκκλησίας της Ελλάδος Μητροπολίτης Παροναξίας. Στις 30 Ιουνίου 2008 χειροτονήθηκε στον Μητροπολιτικό Ναό Αθηνών Επίσκοπος και Μητροπολίτης από τον Αρχιεπίσκοπο Αθηνών Ιερώνυμο.

## Παραπομπές


Κατηγορία:Μητροπολίτες Παροναξίας
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Ζεράρ Λαρσέ

Ο **Ζεράρ Λαρσέ** (γεννημένος 14 Σεπτεμβρίου 1949) είναι ένας Γάλλος πολιτικός που είναι τρεχόντως Πρόεδρος της Γερουσίας. Μέλος του κεντροδεξιού Ένωση για ένα Λαϊκό Κίνημα, ήταν Γερουσιαστής για τον νομό Υβλίν από το 1986 έως το 2004 και έχει υπάρξει πάλι από το 2007.

Ο Λαρσέ γεννήθηκε στο Φλερ, στην Ορν. Ήταν ελάσσων υπουργός στο Υπουργείο Κοινωνικών Ζητημάτων και ήταν  Δήμαρχος της Ραμπουγιέ από το 1983 έως το 2004.

Μετά τις εκλογές στη Γερουσία το 2008, ο Λαρσέ υποστηρίχθηκε για την θέση του Προέδρου της Γερουσίας από την πλειοψηφούσα Κοινοβουλευτική Ομάδα του UMP μετά από έναν συναγωνισμό με τον πρώην Πρωθυπουργό Ζαν-Πιερ Ραφαρέν. Εκλέχθηκε Πρόεδρος της Γερουσίας την 1 Οκτωβρίου λαμβάνοντας 173 ψήφους έναντι 134 ψήφων του Σοσιαλιστή υποψηφίου Ζαν Πιερ Μπελ.

## Πολιτική καριέρα

**Κυβερνητική λειτουργία**

Υπουργός Εργασιακών Σχέσεων : 2004-2005.

Υπουργό Εργασίας, Εργατικού Δυναμικών και την απασχολησιμότητα των νέων : 2005-2007.

**Εκλογικές εντολές**

***Γερουσία της Γαλλίας***

Πρόεδρος της Γερουσίας : Από το 2008.

Αντιπρόεδρος της Γερουσίας : 1997-2001.

Γερουσιαστής της Υβλίν : 1986-2004 (Έγινε υπουργός το 2004) / Και από το 2007. Εκλέχθηκε το 1986, επανεκλέχθηκε το 1995, 2007.

***Περιφερειακό Συμβούλιο***

Περιφερειακός σύμβουλος του Île-de-France : 1985-1989 (Παραίτηση). Εκλέχθηκε το 1986.

***Δημοτικός Σύμβουλος***

Δήμαρχος του Ραμπουγιέ : 1983-2004 (Παραίτηση) / Από το 2007. Επανεκλέχθηκε το 1989, 1995, 2001, 2007, 2008.

Αναπληρωτής δήμαρχος του Ραμπουγιέ : 2004-2007 (Παραίτηση).

Δημοτικός σύμβουλος του Ραμπουγιέ : Από το 1983. Επανεκλέχθηκε το 1989, 1995, 2001, 2008.

## Αναφορές

## Εξωτερικοί σύνδεσμοι
* 
* Gérard Larcher’s blog
* Presidency of the Senate 
* Gérard Larcher’s official Senate page

Κατηγορία:Γάλλοι πολιτικοί
Διονύσιος Κατηλιανός

Ο **Διονύσιος Κατηλιανός** ήταν Έλληνας λόγιος του 17ου αιώνα.

## Βιογραφικά στοιχεία
Γεννήθηκε το 1540 στη Ζάκυνθο όπου έμαθε τα πρώτα γράμματα. Ο θείος του Σωφρόνιος, ηγούμενος της μονής Στροφάδων τον έκειρε μοναχό και τον προεχείρησε διάκονο. Άγνωστο πότε μετέβη στη Βενετία και παρακολούθησε μαθήματα από τον Γαβριήλ Σεβήρο.Το 1579 εξελέγη εφημέριος στο ναό του Αγίου Γεωργίου. Παράλληλα ασκούσε και διδασκαλικό έργο.  Από την αλληλογραφία του πληροφορούμαστε πως έχαιρε εκτιμήσεως για την παιδεία και τη λογιοσύνη του. Μετά το θάνατο του Μαξίμου του Μαργουνίου προχειρήστηκε επίσκοπος Κυθήρων. Ο Κεφαλληνίας Άνθιμος Αντίπας προσπάθησε να ματαιώσει την ενθρόνιση του Διονυσίου. Τελικά κατήλθε στα Κύθηρα και ανέλαβε τα καθήκοντά του.

## Συγγραφικό έργο
Σώζονται επιστολές προς τον Εμμανουήλ Βλαστό, Δανιήλ Φασουλό, Παχώμιο Δοξαρά, Κωνσταντίνο Λούκαρη, Μάξιμο Μαργούνιο, Διονύσιο Αιγίνης. Του αποδίδονται και δύο επιγράμματα το ένα με αποδέκτη τον Γαβριήλ Σεβήρο. Τέλος του αποδίδονται και δύο έργα θεολογικά και συστηματικά με τίτλους, *Κατά της σχολαστικής θεολογίας* και *Κατά της απεριέργου φιλοσοφίας*

## Παραπομπές


## Πηγές
* 
*Σωτηρία Παπαδοπούλου, «Διονύσιος Κατηλιανός», Θρησκευτική και Ηθική Εγκυκλοπάιδεια,τομ.5 (1965), στ.39-40

## Εξωτερικοί σύνδεσμοι
*Διονύσιος Κατηλιανός στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες λόγιοι του 17ου αιώνα
Κατηγορία:Έλληνες κληρικοί
Διονυσιος
De lege lata

Ο όρος **De lege lata**, ή **lex lata**, είναι λατινικοί συνώνυμοι όροι που χρησιμοποιούνται κυρίως στη νομική, όπου και χαρακτηρίζουν ένα νόμο όπως έχει, ή όπως υφίσταται, χωρίς καμία μεταβολή, κατ΄ επέκταση, σημαίνει η «*ισχύουσα νομοθεσία*». 
* Αντίθετος όρος είναι de lege ferenda ή lex ferenda, αντίστοιχα.
	
Ο όρος αυτός χρησιμοποιείται επίσης και σε ακαδημαϊκή φιλολογία, την κριτική κειμένων, στην έρευνα του ορθού λόγου, ορθή χρήση των λέξεων, τη δημιουργία σύνθετων κ.λπ.

## Δείτε επίσης
* Νομικός θετικισμός ή Θετικό Δίκαιο

Κατηγορία:Νόμοι
Κατηγορία:Νομικοί όροι
Κατηγορία:Λατινικές φράσεις
Λεονάρδος Φιλαράς

Ο **Λεονάρδος Φιλαράς** (γαλ. *Villars* ή και *Billare*) ήταν Έλληνας λόγιος του 17ου αιώνα.
## Βιογραφικά στοιχεία
Γεννήθηκε στην Αθήνα στα τέλη του 16ου αιώνα. Πατέρας του ήταν ο Ιωάννης Φιλαράς. Γράμματα έμαθε στην Αθήνα, και μετά πήγε στη Ρώμη και κατατάχτηκε στο Ελληνικό Φροντιστήριο. Τον καιρό εκείνο υπηρετούσε ως πρέσβυς του Ερρίκου Δ΄ ο Κάρολος Α΄ δούκας του Μομφερράτου, ο οποίος ισχυριζόταν ότι έχει κληρονομικά δικαιώματα επί του Βυζαντινού θρόνου. Γνωρίστηκε με τον Φιλαρά και άλλους Έλληνες στη Ρώμη και τους ζήτησε την συμπαράστασή τους για να πραγματοποιήσει τα όνειρά του. Ολόκληρη επανάσταση στην τουρκοκρατούμενη Ελλάδα προετοιμαζόταν και οι υπόδουλοι Έλληνες κληρικοί, λαϊκοί και οπλαρχηγοί συναντήθηκαν στην Ήπειρο, Αιτωλία και Πελοπόννησο με μεγάλο ενθουσιασμό περιμένοντας να γίνει απελευθερωτική επανάσταση. Ο Φιλαράς επιφορτίστηκε με την εξομάλυνση των δυσχερειών που παρενέβαλε ο Πάπας. Οι ενέργειες του Φιλαρά έφεραν αποτέλεσμα, και ο Πάπας σταμάτησε να φέρνει εμπόδια. Έθεσε όμως τον όρο οι πιστοί στα Ελληνικά εδάφη να ασπαστούν τον καθολικισμό. Οι ιππότες της Δύσης άρχισαν να διοργανώνουν Τάγματα και να εξοπλίζουν πλοία. Τελικά η όλη εκστρατεία παρέμεινε σχέδια στο χαρτί και δεν πραγματοποιήθηκε. Ο Φιλαράς πήγε στη Γαλλία υπό την προστασία του υπουργού Ρισελιέ, ο οποίος τον συνέστησε στον δούκα της Πάρμας Οδοάρδο Φαρνέζη. Ο Φιλαράς ακολούθησε τον Φαρνέζη και επέστρεψε μαζί του στην Ιταλία. Το 1640 λόγω της διένεξης μεταξύ Γαλλίας και Δούκα, ο Φαρνέζης έστειλε τον Λεονάρδο αποστολή στο Παρίσι να συνθηκολογήσει ειρήνη. Ο Φιλαράς μετά από το Παρίσι περιόδευσε διάφορες πόλεις της Ευρώπης και σχετίστηκε με πολλούς από τους σημαντικότερους ανθρώπους της εποχής του. Στο Παρίσι ξανά επιστρέφοντας διορίστηκε βιβλιοθηκάριος της Μαρκιανής βιβλιοθήκης στην Βενετία. Δεν πρόλαβε όμως να αναλάβει την θέση αυτή, διότι απεβίωσε κατά την διάρκεια εγχείρησης (κυστεοτομή) το έτος 1678.
Δεν άφησε έργο στην ελληνική γλώσσα.

## Παραπομπές


## Πηγές

* 
*Γιάνης Κορδάτος, Ιστορία της Νεοελληνικής λογοτεχνίας. Από το 1453 ως το 1961, τόμος πρώτος,εκδ.Επικαιρότητα, Αθήνα, 1983

Κατηγορία:Έλληνες λόγιοι του 17ου αιώνα
Βλαχόπουλος

Με το επώνυμο **Βλαχόπουλος, Βλαχοπούλου** είναι γνωστοί οι:

* Αλεξάκης Βλαχόπουλος
* Άρης Βλαχόπουλος

* Ρένα Βλαχοπούλου
* Τιτίκα Βλαχοπούλου
839 Βάλμποργκ

Ο **Βάλμποργκ** (*Valborg*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,49. Ανακαλύφθηκε το 1916 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του από ένα πρόσωπο του δράματος *Axel og Valborg* (1810) του Δανού ποιητή και δραματουργού Adam Oehlenschläger. Ο Βάλμποργκ ανήκει στην Οικογένεια αστεροειδών της Ευνομίας.

## Φυσικά χαρακτηριστικά
Η μέση διάμετρος του Βάλμποργκ εκτιμάται σε 20,38 χιλιόμετρα. Ο φασματικός τύπος του είναι **S** (λιθώδης), ενώ το άλβεδό του είναι 0,353, ένα από τα μεγαλύτερα για αστεροειδή. Ο Βάλμποργκ περιστρέφεται γύρω από τον εαυτό του μία φορά κάθε 10 ώρες και 22 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Βαλμποργκ
840 Ζηνοβία

Η **Ζηνοβία** (*Zenobia*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,01. Ανακαλύφθηκε το 1916 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της είτε από τη σλαβική θεά Ζηνοβία, είτε από  τη βασίλισσα Ζηνοβία.

## Φυσικά χαρακτηριστικά
Η Ζηνοβία περιστρέφεται γύρω από τον εαυτό της μία φορά κάθε 6 ώρες και 34 λεπτά. Τα υπόλοιπα φυσικά χαρακτηριστικά της είναι άγνωστα.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ζηνοβια
Μητροπολίτης Λήμνου και Αγίου Ευστρατίου Ιερόθεος Β΄

Ο **Μητροπολίτης Λήμνου και Αγίου Ευστρατίου Ιερόθεος Β΄ ** (κατά κόσμον Γαρύφαλλος, Άνδρος, 1934 - Μυτιλήνη, 26 Αυγούστου 2019) ήταν Έλληνας θεολόγος και ιεράρχης της Εκκλησίας της Ελλάδος, που διετέλεσε Μητροπολίτης Λήμνου και Αγίου Ευστρατίου κατά τα έτη 1988-2019.

## Βιογραφικά στοιχεία
Ο Μητροπολίτης Ιερόθεος γεννήθηκε στην Άνδρο το 1934. Σπούδασε στην Θεολογική Σχολή του Πανεπιστημίου Αθηνών και στην Οξφόρδη. Κληρικός χειροτονήθηκε το 1954 και υπηρέτησε ως Πρωτοσύγγελος, κατηχητής, ιεροκήρυκας και καθηγητής μέσης εκπαίδευσης στην Κοζάνη, στο Λονδίνο, στην Ορεστιάδα και στην Αθήνα. Διετέλεσε γραμματέας της Ιερά Συνόδου της Εκκλησίας της Ελλάδος (1968-1988) και συμμετείχε σε πολλά συνέδρια ως εκπρόσωπός της.

Εξελέγη από την Ιεραρχία της Εκκλησίας της Ελλάδος Μητροπολίτης Λήμνου και Αγίου Ευστρατίου το 1988. 

Στις 24 Αυγούστου 2019 εισήχθη στο Γενικό Νοσοκομείο Λήμνου μετά από λοίμωξη και την επόμενη ημέρα πραγματοποιήθηκε αεροδιακομιδή του στο Νοσοκομείο της Μυτιλήνης, όπου απεβίωσε στις 26 Αυγούστου 2019 σε ηλικία 85 ετών. Ενταφιάστηκε όπισθεν του Μητροπολιτικού Ναού Μύρινας δύο ημέρες αργότερα.

Ιεροθεος Β
841 Αραμπέλλα

Η **Αραμπέλλα** (*Arabella*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,514. Ανακαλύφθηκε το 1916 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από την ομώνυμη όπερα του Ρίχαρντ Στράους. Η Αραμπέλλα ανήκει στην Οικογένεια αστεροειδών της Χλωρίδος.

## Φυσικά χαρακτηριστικά
Ο φασματικός τύπος της Αραμπέλλας είναι **S** (λιθώδης). Η Αραμπέλλα περιστρέφεται γύρω από τον εαυτό της μία φορά κάθε 3 ώρες και 23 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αραμπελλα
Μητροπολίτης πρώην Φλωρίνης, Πρεσπών και Εορδαίας Θεόκλητος

Ο **Μητροπολίτης Θεόκλητος** (κατά κόσμον *Θωμάς Πασσαλής*, Κυπαρίσσι Γρεβενών, 1932) είναι Έλληνας ιεράρχης της Εκκλησίας της Ελλάδος. Διετέλεσε Μητροπολίτης Φλωρίνης, Πρεσπών και Εορδαίας από το 2000 έως το 2023.

## Βιογραφία
Γεννήθηκε το 1932 στο Κυπαρίσσι του Νομού Γρεβενών, όπου τελείωσε το Δημοτικό Σχολείο και στην συνέχεια το Γυμνάσιο Γρεβενών. 

Αποφοίτησε από την Θεολογική Σχολή του Αριστοτελείου Πανεπιστημίου Θεσσαλονίκης το 1957. Υπηρέτησε τη στρατιωτική του θητεία ως θεολόγος στην Θρησκευτική Υπηρεσία Στρατού, όπου έκανε κηρύγματα εθνοθρησκευτικού περιεχομένου σε στρατιωτικές μονάδες. Μετά εργάστηκε στην ιεραποστολική αδελφότητα "Σταυρός". 

Το 1967 εκάρη μοναχός στην Ιερά Μονή Κοιμήσεως Θεοτόκου Κλαδορράχης Φλωρίνης και το ίδιο έτος χειροτονήθηκε διάκονος. Το 1968 χειροτονήθηκε  πρεσβύτερος από τον Μητροπολίτη Φλωρίνης, Πρεσπών και Εορδαίας Αυγουστίνο και έλαβε το οφίκιο του αρχιμανδρίτη. 

Υπηρέτησε για τριάντα δύο χρόνια ως ιεροκήρυκας και Πρωτοσύγγελος της Μητροπόλεως και στο ραδιόφωνο. Ήταν αρθρογράφος σε περιοδικά και εισηγητής σε ιερατικά συνέδρια της Μητρόπολης.

Εξελέγη Μητροπολίτης Φλωρίνης, Πρεσπών και Εορδαίας στις 21 Ιανουαρίου 2000 και χειροτονήθηκε δύο ημέρες αργότερα στον Ιερό Ναό Αγίου Διονυσίου του Αρεοπαγίτου της Αθήνας. Στις 23 Αυγούστου 2023 υπέβαλε την παραίτησή του στην Ιερά Σύνοδο της Εκκλησίας της Ελλάδος, που έγινε αποδεκτή κατά τη συνεδρίασή της Διαρκούς Ιερά Συνόδου στις 25 Αυγούστου, με ισχύ την 1η Οκτωβρίου.

Στις 6 Νοεμβρίου 2025, η Διαρκής Ιερά Σύνοδος της Εκκλησίας της Ελλάδος, αποφάσισε την απονομή του Χρυσού Σταυρού του Παρασήμου του Αποστόλου Παύλου, της ανώτατης διάκρισης της. Στις 29 Νοεμβρίου, στον Μητροπολιτικό Ιερό Ναό Αγίου Παντελεήμονος Φλώρινας έλαβε το Παράσημο από τον Μητροπολίτη Καστορίας Καλλίνικο, εκπρόσωπο του Αρχιεπισκόπου Αθηνών Ιερωνύμου Β´ και της Ιεράς Συνόδου.

## Παραπομπές


## Εξωτερικοί σύνδεσμοι
* Επίσημος διαδικτυακός χώρος της Ιεράς Μητρόπολεως Φλωρίνης, Πρεσπών και Εορδαίας

Θεοκλητος
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
844 Λεοντίνη

Η **Λεοντίνη** (*Leontina*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,515. Ανακαλύφθηκε το 1916 από τον Αυστριακό αστρονόμο Γιόζεφ Ρέντεν, που παρατηρούσε από τη Βιέννη, και πήρε το όνομά της από μία μορφή της αρχαίας ονομασίας της αυστριακής πόλεως Λιντς.

## Φυσικά χαρακτηριστικά
Ο φασματικός τύπος της Λεοντίνης είναι **X**. Τα υπόλοιπα φυσικά χαρακτηριστικά της είναι άγνωστα.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Λεοντινη
845 Νάιμα

Η **Νάιμα** (*Naëma*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,093. Ανακαλύφθηκε το 1916 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη.

## Φυσικά χαρακτηριστικά
Η μέση διάμετρος της Νάιμα εκτιμάται σε 54,36 χιλιόμετρα. Ο φασματικός τύπος της είναι **C** (ανθρακούχος), ενώ το άλβεδό της είναι 0,079. Είναι άγνωστο αν και με ποια περίοδο περιστρέφεται η Νάιμα γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ναιμα
Μητροπολίτης Δράμας Παύλος

Ο **Μητροπολίτης Δράμας Παύλος** (κατά κόσμον Αλέξανδρος Αποστολίδης, Βέροια, 1963 - Θεσσαλονίκη, 2 Μαΐου 2022) ήταν Έλληνας Επίσκοπος και Μητροπολίτης Δράμας.

## Βιογραφικά στοιχεία
Γεννήθηκε στη Βέροια το 1963. Μετά τις εγκύκλιες σπουδές του, σπούδασε στην Εκκλησιαστική Σχολή της Λαμίας όπου και αποφοίτησε. Έπειτα εισήχθη στη Θεολογική Σχολή του Αριστοτελείου Πανεπιστημίου Θεσσαλονίκης. Με την ολοκλήρωση των προπτυχιακών σπουδών του το 1988, συνέχισε τις μεταπτυχιακές του σπουδές λαμβάνοντας μεταπτυχιακό δίπλωμα το 1995. Έγινε διδάκτωρ του ίδιου πανεπιστημίου το 2002.

Χειροτονήθηκε διάκονος το 1983 και πρεσβύτερος το 1988 από τον Μητροπολίτη Βεροίας Παύλο. Διετέλεσε εφημέριος του Ιερού Ναού Οσίου Αντωνίου, πολιούχου της Βέροιας, και στην συνέχεια το 1991 εξελέγη ηγούμενος της Ιεράς Μονής Παναγίας Σουμελά και αντιπρόεδρος του διοικητικού συμβουλίου του ομώνυμου ιδρύματος. Συνέγραψε άρθρα σε εφημερίδες και περιοδικά, έχει πραγματοποιήσει πολλές ομιλίες και διαλέξεις και έχει λάβει μέρος σε εκκλησιαστικές αποστολές στην Ελλάδα και το εξωτερικό.

Πέντε ημέρες μετά την κοίμηση του Μητροπολίτη Δράμας Διονυσίου, στις 5 Οκτωβρίου 2005, εξελέγη Μητροπολίτης Δράμας από την Ιερά Σύνοδο της Εκκλησίας της Ελλάδος. Χειροτονήθηκε Επίσκοπος στις 9 του ίδιου μήνα και η ενθρόνισή του στην Ιερά Μητρόπολη Δράμας έγινε στις 19 Νοεμβρίου του 2005. Ως Μητροπολίτης εγκαινίασε μεταξύ άλλων και τον νέο ναό του Αγίου Χρυσοστόμου Σμύρνης στη Δράμα το 2016.

Απεβίωσε στις 2 Μαΐου 2022 σε ηλικία 59 ετών από οξύ έμφραγμα του μυοκαρδίου. Η κηδεία του εψάλη στις 3 Μαΐου 2022 το απόγευμα στον Μητροπολιτικό Ιερό Ναό Εισοδίων της Θεοτόκου Δράμας προεξάρχοντος του Αρχιεπισκόπου Αθηνών και πάσης Ελλάδος κ. Ιερωνύμου και ετάφη στην Ιερά Μονή Αναλήψεως του Σωτήρος στη Σίψα Δράμας.

## Παραπομπές


Παυλος Αποστολιδης
843 Νικολάια

Η **Νικολάια** (*Nicolaia*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,605. Ανακαλύφθηκε το 1916 από τον Δανο-αμερικανό αστρονόμο Χόλγκερ Τίλε, που παρατηρούσε από το Μπέργκεντορφ του Αμβούργου, και πήρε το όνομά της από το δεύτερο όνομα του Δανού αστρονόμου και μαθηματικού Θόρβαλντ Νικολάι Τίλε, που ήταν ο πατέρας του Χόλγκερ Τίλε.

Μετά την ανακάλυψή της η Νικολάια χάθηκε, καθώς η τροχιά της δεν είχε προσδιορισθεί με κάποια ακρίβεια, και ταυτοποιήθηκε και πάλι 65 χρόνια αργότερα, το 1981, από το Ινστιτούτο Αστρονομικών Υπολογισμών της Χαϊδελβέργης ως το αντικείμενο 1978 RS5.

## Φυσικά χαρακτηριστικά
Τα φυσικά χαρακτηριστικά της Νικολάια είναι άγνωστα.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Νικολαια
Φραγκίσκος Κόκκος

Ο **Φραγκίσκος Κόκκος** ήταν Έλληνας λόγιος του 17ου αιώνα.
## Βιογραφικά στοιχεία
Γεννήθηκε το 1572 στις Εγγαρές στη Νάξο και σπούδασε στο Ελληνικό Γυμνάσιο στη Ρώμη. Επέστρεψε στην πατρίδα του και από εκεί μετά πήγε στην Κωνσταντινούπολη. Έγινε διδάσκαλος και διετέλεσε σε κάποια θέση στο πατριαρχείο. . Πέθανε το 1607 από την επιδημία χολέρας.

## Συγγράμματα
Σώζονται διάφορες επιστολές του. Τέσσερις προς τον Διονύσιο Ηρακλείας, και από μια προς τον Γαβριήλ Σεβήρο, Ιωάννη Ματθαίο των Βουστρώνιο, Διονύσιο Κατηλιανό, και Συμεώνα τον Καβάσιλα, οι οποίες δημοσιεύτηκαν στο Επιστολάριο του Κορυδαλλέα και από τον Σ. Οικονόμου. Σε μια από αυτές αναφέρει ότι ασχολείτο με τη μετάφραση της Λογικής στα Λατινικά. 

## Αναφορές


Κατηγορία:Έλληνες λόγιοι του 17ου αιώνα
Κατηγορία:Βιογραφία-επέκταση
Κατηγορία:Διευθυντές Μεγάλης του Γένους Σχολής
Νικόλαος Αλεμάννος

Ο **Νικόλαος Αλεμάννος** ή Niccolò Alamanni ήταν ελληνικής καταγωγής λόγιος του 17ου αιώνα που έζησε και εργάστηκε στην Ιταλία.

## Βιογραφικά στοιχεία
Ο Νικόλαος Αλεμάννος γεννήθηκε στην Ανκόνα της Ιταλίας από Ανδριώτες γονείς στις 12 Ιανουαρίου 1583. Σε ηλικία 16 ετών περίπου πήγε στη Ρώμη για να φοιτήσει στο Ποντιφίκιο Ελληνικό Κολλέγιο του Αγίου Αθανασίου, γνωστό και ως Γρηγοριανό Φροντιστήριο, εξαιτίας της ίδρυσής του από τον πεφωτισμένο πάπα Γρηγόριο ΙΓ'. Ο Νικόλαος σημείωσε μεγάλη επίδοση στις επιστήμες, ακόμα και στα Λατινικά και Ελληνικά. Χειροτονήθηκε υποδιάκονος κατά τα έθιμα της ανατολικής εκκλησίας και προορίζονταν για την ανώτερη εκκλησιαστική υπηρεσία. Ασπάστηκε όμως τον καθολικισμό και τελικά χρίστηκε διάκονος κατά το καθολικό δόγμα. Δίδαξε ΄και ο ίδιος Ρητορική και την Ελληνική γλώσσα. Στο Κολλέγιο αυτό υπάρχει πίνακας με την προσωπογραφία του. Μεταξύ των μαθητών του συγκαταλέγονται και πολλοί γνωστοί λόγιοι της εποχής, όπως ο Λέων Αλλάτιος, Φραγκίσκος Αρκούδης, Σκιπίων Κοβελλούτης και άλλοι. Ο τελευταίος έγινε γραμματέας του Παύλου Δ', και προώθησε τον Αλεμάννο στην θέση του γραμματέα του καρδινάλιου Μποργκέζε. Το 1614 ο Αλεμάννος λόγω της πολυμάθειάς του διορίστηκε βιβλιοφύλακας  του Βατικανού. Το 1623 δημοσίευσε τον Προκόπιο με λατινική μετάφραση, προσθέτοντας και κριτικές σημειώσεις. Στις σημειώσεις αυτές συνηγορεί επιτιθέμενος κατά του αυτοκράτορα Ιουστινιανού. Εξαιτίας αυτής της αφορμής απάντησαν ο Θωμάς Ρίβιος και άλοι υπερασπιζόμενοι τον Ιουστινιανό κατά του Προκοπίου και του Αλεμάννου. Οι διατριβές του Ριβίου δημοσιεύτηκαν το 1628 και το 1631. Μετά από δύο χρόνια ο Νικόλαος δημοσίευσε στα λατινικά την περιγραφή του Αγίου Ιωάννη του Λατράνου. Περιέγραψε λεπτομερώς την ιστορία της περίφημης αυτής μητρόπολης, τα μωσαϊκά και άλλα κοσμήματα, εξήγησε τις επιγραφές με μεγάλη ευχέρεια. Το σύγγραμμα αυτό θεωρείται από τους ειδήμονες περισπούδαστο για την πολιτική του μεσαίωνα και την καλλιτεχνική ιστορία. Ο Αλεμάννος απεβίωσε στην Ρώμη στις 24 Ιουλίου 1626 σε ηλικία 43 ετών. Ο θάνατός του προήρθε όταν φύλαγε ιερό χώρο με οστά μαρτύρων, του επιτέθηκαν και τον σκότωσαν.

## Παραπομπές


## Πηγές
* 

Κατηγορία:Έλληνες λόγιοι του 17ου αιώνα
Ματθαίος Τσιγάλας

Ο **Ματθαίος Τσιγάλας** ήταν Έλληνας λόγιος του 17ου αιώνα.
## Βιογραφικά στοιχεία
Γεννήθηκε στην Κύπρο στα τέλη του 16ου αιώνα. Χειροτονήθηκε ιερέας και διέτρεψε για μεγάλο διάστημα στην Βενετία. Εκεί διετέλεσε εφημέριος του Αγίου Γεωργίου. Έγραψε μεγάλη συλλογή έργων από τα οποία πολλά σώζονται σε βιβλιοθήκες.
## Ενδεικτική εργογραφία
* 
* 
* 
## Πηγές
* 



Κατηγορία:Έλληνες λόγιοι του 17ου αιώνα
Μητροπολίτης Βεροίας, Ναούσης και Καμπανίας Παντελεήμων

Ο **Μητροπολίτης Παντελεήμων** (*κατά κόσμον Ιωάννης Καλπακίδης*, Νεάπολη Θεσσαλονίκης, 1945) είναι Έλληνας θεολόγος και ιεράρχης της Εκκλησίας της Ελλάδος, ο οποίος διατελεί Μητροπολίτης Βεροίας, Ναούσης και Καμπανίας από το 1994.

## Βιογραφία
Ο Μητροπολίτης Παντελεήμων γεννήθηκε στη Νεάπολη Θεσσαλονίκης το 1945 από Μικρασιάτες γονείς. 

Εκάρη μοναχός στη Σκήτη Αγίας Άννας (Μικράς Αγίας Άννας) του Αγίου Όρους. Χειροτονήθηκε διάκονος στο Λονδίνο το 1969. 

Το 1975 έλαβε το πτυχίο της Θεολογικής Σχολής του Αριστοτελείου Πανεπιστημίου Θεσσαλονίκης. Το 1976 χειροτονήθηκε πρεσβύτερος στη Θεσσαλονίκη και μετέβη στην Οξφόρδη, όπου παρακολούθησε περαιτέρω θεολογικές σπουδές. Το 1978 επανήλθε στη Θεσσαλονίκη και υπηρέτησε στην Ιερά Μητρόπολη Θεσσαλονίκης ως πρωτοσύγκελος και ιερατικός προϊστάμενος του Ιερού Ναού Αγίου Δημητρίου Πολιούχου επί δεκαεξαετία. 

Εξελέγη από την Ιερά Σύνοδο της Εκκλησίας της Ελλάδος Μητροπολίτης Βεροίας, Ναούσης και Καμπανίας τον Μάιο του 1994. 

Σήμερα έχει 2 πνευματικά του παιδιά αρχιερείς σε γειτονικές του μητροπόλεις, τον Μητροπολίτη Κίτρους, Κατερίνης και Πλαταμώνος Γεώργιο και τον Μητροπολίτη Πολυανής και Κιλκισίου Βαρθολομαίο. 

Κατά σάρκα αδελφός του ήταν ο Μητροπολίτης Σταυροπηγίου Αλέξανδρος. 

Από του έτους 2003 διαμένει στην Ιερά Μονή Κοιμήσεως της Θεοτόκου Δοβρά Βεροίας. 

## Πηγές

*  Ιστοσελίδα Ιεράς Μητροπόλεως

Κατηγορία:Έλληνες εκκλησιαστικοί συγγραφείς
Παντελεημων
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
Κατηγορία:Απόφοιτοι του Πανεπιστημίου της Οξφόρδης
Ιωάννης Κιγάλας

Ο **Ιωάννης Κιγάλας** ήταν Έλληνας λόγιος του 17ου αιώνα.
## Βιογραφικά στοιχεία
Γεννήθηκε στην Λευκωσία της Κύπρου. Πατέρας του ήταν ο Ματθαίος Τσιγάλας. Σπούδασε μαζί με τους αδελφούς του Δημήτριο και Ιερώνυμο στο Φροντιστήριο της Ρώμης. Διορίστηκε το 1668 καθηγητής της Λογικής στο Γυμνάσιο της Πάδοβας, όπου και απεβίωσε. Ο Ιωάννης Κιγάλας φημολογείται ότι είχε «την γλώσσα του Μαιονίδη και του Πλάτωνα τον νου». Έγραψε διάφορα επιγράμματα στα Ελληνικά. 
## Πηγές
* 

Κατηγορία:Έλληνες λόγιοι του 17ου αιώνα
Δυναστική ένωση

**Δυναστική ένωση** είναι ο συνδυασμός με τον οποίον δύο διαφορετικά κράτη κυβερνώνται από την ίδια δυναστεία, ενώ τα όρια τους, οι νόμοι τους και τα συμφέροντα τους παραμένουν διακριτά.

Διαφέρει από την προσωπική ένωση στο ότι μια προσωπική ένωση είναι υπό έναν μονάρχη, αλλά όχι υπό μια δυναστεία.

## Ένωση του Βασιλείου της Αραγωνίας και του Βασιλείου της Ναβάρρας
Με την δολοφονία του Σάντσο Δ', επιτέθηκαν στη Ναβάρρα οι εξάδελφοι του Αλφόνσος ΣΤ' της Καστίλης και Σάντσο Ε' της Αραγωνίας, και ο τελευταίος έγινε βασιλιάς το 1076, οδηγώντας σε έναν πέρα του μισού αιώνος (1076-1134) Αραγωνικό έλεγχο.

## Ένωση του Βασιλείου της Αραγωνίας με την Κομητεία της Βαρκελώνης
Ο γάμος του Κόμητα της Βαρκελώνης Ραϋμόνδου Βερενγγάριου Δ' και της μέλλουσας  Βασίλισσας της Αραγωνίας Πετρονίλα το 1137 που δημιούργησε το Στέμμα της Αραγωνίας.

## Ένωση του Στέμματος της Καστίλης και του Στέμματος της Αραγωνίας
Ο γάμος της Ισαβέλλας Α' της Καστίλης και του Φερδινάνδου Β' της Αραγωνίας το 1469 που έβαλε τα θεμέλια για το βασίλειο της Ισπανίας. Δεν ανέβηκαν στους αντίστοιχους θρόνους τους μέχρι το 1474 και το 1479 αντιστοίχως.

## Ένωση του Βασιλείου της Ισπανίας και του Βασιλείου της Πορτογαλίας
Δυναστική ένωση μεταξύ της Ισπανίας (η ένωση μεταξύ των Στεμμάτων της Καστίλης και της Αραγωνίας) και της Πορτογαλίας (1580-1640), γενικά καλούμενη Ιβηρική Ένωση, υπό τον Πορτογαλικό Οίκο των Αψβούργων.

## Ένωση του Μεγάλου Δουκάτου της Λιθουανίας και του Βασιλείου της Πολωνίας

Ο γάμος του Γιογκάιλα και της Βασίλισσας Γιάντβιγκα της Πολωνίας το 1385, γενικά καλούμενος  ως η Ένωση του Κρέβο. Αυτή η ένωση που έβαλε τα θεμέλια για την ουσιαστική δημιουργία της Κοινοπολιτείας Πολωνίας-Λιθουανίας.

## Ένωση του Βασιλείου της Αγγλίας και του Βασιλείου της Σκωτίας

Όταν η Ελισάβετ Α' της Αγγλίας πέθανε το 1603, ο διάδοχος στον Αγγλικό Θρόνο ήταν ο Βασιλιάς Ιάκωβος ΣΤ' της Σκωτίας. Γενικά καλούμενη ως Ένωση των Στεμμάτων, αυτή η δυναστική ένωση έλαβε χώρα από το 1603 έως το 1653 (όταν η μοναρχία καταργήθηκε επισήμως) και πάλι από το 1659 μέχρις ότου τα δύο έθνη ενώθηκαν το 1707.

## Αναφορές


Κατηγορία:Μοναρχία
Γαβριήλ Βλάσιος

Ο **Γαβριήλ Βλάσιος** ήταν Έλληνας λόγιος του 17ου αιώνα.
## Βιογραφικά στοιχεία
Γεννήθηκε στην Kέρκυρα. Προχειρίστηκε μητροπολίτης Ναυπάκτου και Άρτας. Μνημονεύεται στα έτη 1618 - 1631. Έγραψε επιστολή στον δούκα του Νεβέρ που προετοίμαζε επανάσταση στην Ελλάδα κατά των Τούρκων, και εξήγηση της λειτουργίας. Ο Δοσίθεος τον συγκαταλέγει μεταξύ των λογίων, επαινεί ως θεολόγο και της ορθοδοξίας πρόμαχο.

## Πηγές
* 



Κατηγορία:Έλληνες λόγιοι του 17ου αιώνα
Ιλαρίων Κιγάλας

Ο **Ιλαρίων Κιγάλας** ήταν Έλληνας λόγιος του 17ου αιώνα.
## Βιογραφικά στοιχεία
Η καταγωγή του ήταν από την οικογένεια Κιγάλα. Γεννήθηκε στην Λευκωσία της Κύπρου. Εκπαιδεύτηκε στο Φροντιστήριο της Ρώμης, όπου και δίδαξε θεολογία, ρητορική και ποιητική. Τον έστειλαν στην Ανατολή να κάνει περιοδεία και να κηρύξει το ευαγγέλιο. Πέρασε από πολλούς τόπους, ιδίως την Ήπειρο, όπου και έμεινε για μεγάλο διάστημα κάνοντας κήρυγμα. Επέστρεψε στην Ρώμη και διορίστηκε προεστός και διδάσκαλος στην Κουτούνιο Σχολή. Αργότερα εγκαταστάθηκε στην Κωνσταντινούπολη. Η Μεγάλη Εκκλησία τον ονόμασε «οικουμενικό διδάσκαλο», «μέγα θεολόγο» και «έξαρχο των απανταχού διδασκάλων», φέροντα μανδύα, βακτρία και υακινθόχρομο σκιάδιο. Περί το 1660 χειροτονήθηκε επίσκοπος Κύπρου. Εκεί όμως άλλαξε τακτική, συνεννοήθηκε με τους δυτικούς και συγκρότησε αυθαίρετα σύνοδο στην Λευκωσία περί του θείου βαπτίσματος, και του μυστηρίου της ευχαριστίας. Όταν έγινε γνωστό αυτό, η Μεγάλη Εκκλησία τον καθήρεσε της ιεροσύνης, και οι οργισμένοι συμπατριώτες του θα τον σκότωναν αν δεν έφευγε να γλιτώσει.

## Παραπομπές

## Πηγές
* 

Κατηγορία:Έλληνες λόγιοι του 17ου αιώνα
Κλονίος

Στην ελληνική μυθολογία με το όνομα **Κλονίος** (< *κλονέω* (τραντάζω, σπρώχνω), «ο σείστης, αυτός που τραντάζει») είναι γνωστός ο ένας από τους 5 αρχηγούς των Βοιωτών στον Τρωικό Πόλεμο.Ηταν γιος του Αλέκτορα και πήρε μέρος σε πολλές μάχες εναντίον των Τρώων ως ηγεμόνας στρατού και 12 πλοίων. Σκοτώθηκε από τον Αγήνορα.

## Βιβλιογραφία
* Γεωργίου Δ.Τσεβά, *Ιστορία της Θήβας και της Βοιωτίας*
*  

Κατηγορία:Τρωικός Πόλεμος
Κατηγορία:Αρχαίοι Βοιωτοί
De lege ferenda

Οι όροι **De lege ferenda**, ή **lex ferenda**, είναι λατινικοί συνώνυμοι όροι που χρησιμοποιούνται διεθνώς κυρίως στη νομική, όπου και χαρακτηρίζουν ένα νόμο όχι όπως έχει, ή όπως υφίσταται, αλλά όπως θα έπρεπε να ήταν προκειμένου να ήταν δικαιότερος.  
* Αντίθετος όρος είναι de lege lata ή lex lata, αντίστοιχα.
	
Ο όρος αυτός χρησιμοποιείται ιδιαίτερα από τη Νομική Ποινική Επιστήμη στην σχετική έρευνα της υφιστάμενης νομοθεσίας όπου μετά από κάποιο κάματο ανάλυσης διατυπώνονται απόψεις για την αναπροσαρμογή των νόμων εξελικτικά ώστε να διασφαλίζουν το κοινωνικό σύνολο από εγκλήματα.. Χαρακτηριστικά ο όρος αυτός είναι που κυριαρχεί κάθε φορά στην αναθεωρητική εξουσία της Βουλής.  Επίσης σε χρήση απαντάται και στην ακαδημαϊκή φιλολογία, την κριτική κειμένων, κ.λπ.
* Στην ελληνική νομική γλώσσα αποδίδεται με τον όρο **Θετέον Δίκαιο**.

## Δείτε επίσης
* Νομικός θετικισμός ή Θετικό Δίκαιο

Κατηγορία:Νόμοι
Κατηγορία:Νομικοί όροι
Κατηγορία:Λατινικές φράσεις
Ιερομνήμη

Στην ελληνική μυθολογία, η **Ιερομνήμη** ήταν Ναϊάδα της Μικράς Ασίας. Ήταν μια από τις δυο κόρες του ποτάμιου θεού Σιμόεντα, αδελφή της Αστυόχης.

Γιος της από τον Ασσάρακο ήταν ο Κάπυς, ηγεμόνας των Δαρδάνων και πατέρας του Αγχίση, πατέρα του Αινεία.

Το όνομά της τη συνδέει με ιερές τελετές της Μεγάλης Μητέρας στα μικρασιατικά παράλια.

## Πηγές
*Theoi Project

Κατηγορία:Ναϊάδες
Μύρτις

Η **Μύρτις** ή **Μύρτιδα** ήταν λυρική ποιήτρια από την Ανθηδόνα της Βοιωτίας.Ήταν λίγο μεγαλύτερη από τον Πίνδαρο, ο οποίος την είχε ως πρότυπο στις αρχές τις ποιητικής πορείας του.Κάποιες πληροφορίες λένε ότι ήταν δασκάλα της Κόριννας και του Πίνδαρου.

Η Μύρτιδα περιλαμβάνεται στο λυρικό κανόνα των Αλεξανδρινών. Έγραφε τα ποιήματά της στη βοιωτική διάλεκτο και δόξασε τους τοπικούς μύθους με τα τραγούδια της. Από τα έργα της σώθηκε μόνο ένα ποίημα  σε πεζή μετάφραση στον Πλούταρχο, όπου αναφέρεται σε μια ερωτική τραγωδία.
Επίσης κατέβηκε και σε αγώνα, όπου αγωνίστηκε μαζί με τον Πίνδαρο για το στεφάνι.

## Βιβλιογραφία
* Γεωργίου Δ.Τσεβά, *Ιστορία της Θήβας και της Βοιωτίας*, σελ. 158

## Παραπομπές


Κατηγορία:Αρχαίοι Έλληνες λυρικοί ποιητές
Κατηγορία:Αρχαίοι Βοιωτοί
Κλονάς

Στην ελληνική μυθολογία, ο **Κλονάς** ήταν λυρικός ποιητής, που άκμασε στα μέσα του 7ου αιώνα. Καταγόταν από τη Θήβα, ήταν ο πρώτος από τους τέσσερις αρχηγέτες μετά τον Τέρπανδρο, και ένας από εκείνους που επινόησαν τους νόμους της αυλωδικής τέχνης.

Ο Κλονάς ήταν εκείνος που συνέθεσε τους νόμους της αυλωδικής γράφοντας ελεγείες και έπη σε εξάμετρους στίχους σύμφωνα προς τη μελωδία τους.Επίσης στον Κλονά αποδίδονται και τα προσόδια, συμπεραίνοντας έτσι ότι εκείνη την εποχή οι πρόσοδοι συνοδεύονταν από αυλωδικές μελωδίες και κατά την ακρόαση.Σύμφωνα με τον Πλούταρχο, ο Κλονάς ήταν ο εφευρέτης των τριμερών νόμων, των οποίων τα μέρη ονομάζονται *αρχή, μέσον,* και *έκβασις*.

Με τη σύνθεση των αυλωδικών νόμων και τα άλλα του έργα, ο Κλονάς προώθησε τη μουσική στη Θήβα μέχρι την εποχή της Μύρτιδας, της Κόριννας και του Πίνδαρου.

## Παραπομπές


## Βιβλιογραφία
* Γεωργίου Δ.Τσεβά, *Ιστορία της Θήβας και της Βοιωτίας*, σελ157

Κατηγορία:Αρχαίοι Έλληνες ελεγειακοί ποιητές
Κατηγορία:Αρχαίοι Έλληνες επικοί ποιητές
Κατηγορία:Αρχαίοι Θηβαίοι
Κεβρήνες

Οι **Κεβρήνες** ήταν κατά την αρχαιότητα θρακική φυλή. Αναφορά σε αυτούς γίνεται στα *«Στρατηγήματα»* του Πολύαινου, καθώς επίσης και στο έργο του γεωγράφου Στράβωνα.

## Παραπομπές


Κατηγορία:Αρχαίοι λαοί
Κατηγορία:Εξαφανισθέντες λαοί
Κατηγορία:Αρχαίοι Θράκες